|  |  |
| --- | --- |
| Numri i lëndës: | 2019:115787 |
| Datë: | 06.06.2019 |
| Numri i dokumentit: | 00346325 |

C.nr.504/19

GJYKATA THEMELORE NË PEJË, Departamenti i Përgjithshëm, gjyqtarja Afërdita Mulhaxha, në çështjen juridiko civile të paditëses H.(F.)L., e veja e H., nga fshati K. i R., K. e P., të cilën e përfaqëson B. B., avokat në P., kundër të paditurit M.(M.)L., nga P., për shkak të vërtetimit të drejtës së pronësisë, vlera e kontestit 1000€, pas mbajtjes së shqyrtimit kryesor me dt.05.06.2019, në prezencën e të autorizuarit të paditëses dhe të paditurit, muarr dhe shpalli këtë:

A K T G J Y K I M

NË BAZË TË PRANIMIT

VËRTETOHET se paditësja H.(F.)L., e veja e H., nga fshati K. i R., K. e P., është pronare e ngastrave kadastrale: nr.... në sip. prej 3209m² dhe nr. nr.... në sip. prej 9907m², ZK L..

DETYROHET i padituri M.(M.)L., nga P., që paditëses t’ia njohë të drejtën e pronësisë në patundshmërinë e cekur si në pjesën I të këtij dispozitivi dhe lejojë që e njëjta të regjistrohet në regjistrin e palu,ajtshmerive, pranë Zyrës Komunale Kadastrale, në Pejë, në emër të paditëses në afat prej 15 ditësh nga dita e marrjes së aktgjykimit.

Secila palë i bartë shpenzimet e veta procedurale.

A r s y e t i m

Paditësja me padi, rregullimin e referatit të saj të bërë në shqyrtimin e fundit kryesor e nëpërmjet të autorizuarit të saj, ka parashtruar se patundshmërinë kontestuese e ka blerë në vitin 1970 nga i padituri, duke theksuar se kontrata në fjalë është përmbushur në tërësi nga palët kontraktuese, ku paditësja pas pagesës së çmimit të shitblerjes ka hyrë në posedim të qetë dhe faktik të patundshmërisë lëndore, dhe se në vendin ku ka qenë shtëpia e vjetër e blerë është ndërtuar shtëpia e re e banimit, ka potencuar se tani ka interes juridik që kjo çështje të rregullohet, ka propozuar që pas nxjerrjes së provave nga padia, gjykata të aprovoi kërkesëpadinë e rregulluar si të bazuar, gjykatës i’a ka prezentuar si provë fl. poseduese në emër të të paditurit M.(M.)L., nga P., të lëshuar me dt.15.04.2019, kur edhe është bërë rregullimi i gabimit teknik-pasaktësia e dokumentit publikë, që kishte të bëjë me mbiemrin e këtu të paditurit.

I padituri në përgjigje në padi, ka deklaruar se nuk e konteston padinë e as kërkesën e saj e as rregullimin e referatit të bërë gjatë shqyrtimit kryesor, gjykatës i ka propozuar që pa i administruar provat të bie aktgjykim në bazë të pohimit, pasi që nuk ka asgjë kontestuese.

Pasi që pala e paditur e ka pranuar në tërësi padinë dhe kërkesën e saj, atëherë gjykata pa shqyrtim të mëtejmë merr aktgjykim në bazë të pohimit në kuptim të nenit 148 të LPK vendosi si më lartë.

NGA GJYKATA THEMELORE NË PEJË C.nr. 504/19, me dt.05.06.219.

Gjyqtarja,

Afërdita Mulhaxha

KËSHILLA JURIDIKE:

*Meqë palët kanë hekur dorë*

*nga ankesa, aktgjykimi bëhet i*

*plotfuqishëm në ditën e marrjes.*